Subeznost liekov
Dobry den chcem sa spytat.Je bezpecne pouzivat ATB Azithromycin (koli angine) 500 a Flector 50mg?(Koli bolesti s prehltanim) Vcera som uzil a v leze v noci som mal zavrate a nepokoj po Flectore.Subezne sa bral liek Tezeo na tlak.Dakujem za odpoved
Dobrý deň.
Ďakujeme za Vašu otázku.
Pri súčasnom užívaní liekov Azitromycín a Flector bolo pozorované zvýšené riziko toxického pôsobenia na sluch. Vzhľadom na to, že Azitromycín sa zväčša užíva 3 až 6 dní, riziko je v tomto prípade minimálne. Napriek tomu odporúčam, počas liečby antibiotikom Azitromycín, užívanie lieku Flector iba príležitostne, alebo v prípade potreby ho nahradiť liekom s obsahom paracetamolu (Paralen, Panadol).
Pri užívaní lieku Flector sa môže vyskytnúť podráždenosť, závraty však doposiaľ pozorované neboli.
Prajem pekný zvyšok dňa.
S pozdravom
Mgr. Barbora Bičanovská